Boek: Woordeboek vir die beeldende kunsteKunswoordeboek/Arts Dictionary het ontstaan uit ŉ dringende behoefte in die kunsgemeenskap aan ŉ eietydse woordeboek vir die beeldende kunste. In antwoord hierop het die kommissie ŉ werkkomitee gestig om aan die projek te begin werk. Die komitee bestaan uit proff. Alex Duffey (projekleier), Estelle Mare, Margaret Slabbert; drs. Albert Werth en Mariëtta Alberts, asook Samuel Pauw, Eric Dünkelman, Niek Coetzee, Balthi du Plessis, Rina de Villiers, Dirkie Offringa, Esmé Kruger, Valerie Bester en Susan Roets. ŉ Verteenwoordigende groep vakspesialiste en -deskundiges is genader om terminologielyste uit hul onderskeie velde by te dra, byvoorbeeld: estetika; argitektuur; kunsgeskiedenis, -metodologie, -onderrig en -praktyk; kunsweefwerk, keramiek, grafiese ontwerp, rekenaargrafika, televisiegrafika, animasie, industriële en inligtingsontwerp, museumkunde, fotografie, drukwerk, litografie en pottebakkerskuns. Kunswoordeboek/Arts Dictionary is deur die SA Akademie vir Wetenskap en Kuns geïnisieer en is nodig vir die diskoersgemeenskap van die kunste. Die verwagting is dat onderwysers, leerders, lektore en studente van kuns dit nuttig sal vind. Prys: R495,00* *Prys onderworpe aan verandering Koop die boek by Protea Boekhuis